# AMD Excavator

AMD Excavator és una arquitectura creada per AMD que pertany a la 15a família de microarquitectures d'AMD, conegudes amb el sobrenom de Bulldozer, de la qual n'és la quarta generació, rellevant així a la seva predecessora Steamroller.
L'APU basat amb arquitectura Excavator per aplicacions mainstream s'anomena Carrizo, tot i que hi ha una gran quantitat de diferents línies de CPUs i APUs diferents que l'utilitzen, com és el cas de les Bristol Ridge, Stoney Ridge i els diferents models dins de les famílies G i J d'àmbits embedded, entre d'altres. Pel que fa a servidors, Excavator també està present a la línia de CPUs i APUs coneguda com a Toronto.
S'ha confirmat que Excavator serà la revisió final de la família Bulldozer, amb dues noves microarquitectures rellevant-la l'any que ve. Aquestes noves arquitectures seran la AMD Zen x86 i la AMD K12 ARM.

## Arquitectura

Excavator consta d'una arquitectura de 28nm fabricada per l'empresa Global Foundries. Aquesta utilitza el conjunt d'instruccions AMD64 (x86-64), i alhora suporta altres instruccions SIMD com ara les MMX, les SSE fins a la versió 4.2 i fins i tot algunes noves com ara les AVX2, entre moltes altres. És compatible tant amb sockets de tipus FM2+ com amb AM4.
Una de les principals raons per la popularitat de l'arquitectura Excavator és l'augment d'IPC en comparació amb la seva predecessora (Steamroller), cosa que s'aconsegueix doblant la cache de dades a L1 des de 16KB per core fins a 32KB per core. També hi influeixen altres millores com ara una millor predicció de salt i millores de prefetch a la cache L1, que produeixen una menor latència a L1. La L1 d'instruccions és de 96KB per mòdul, i la L2 és d'1MB, variant entre una o dues caches depenent del tipus d'APU. Suporta tant controladors de memòria DDR3 com DDR4.
Algunes de les característiques d'AMD que suporta aquesta arquitectura són Cool'n'Quiet, TurboCore i PowerNow.

## Processadors i acceleradors
### Desktop

Hi ha dues línies per a entorns Desktop: una exclusiva de CPUs i una d'APUs, com són la Carrizo i la Bristol Ridge, respectivament. La línia de CPUs Carrizo va sortir al mercat a començament de 2016. Els seus processadors utilitzen 4 cores Excavator x86 separats en dos mòduls i el socket utilitzat és el FM2+.
Mentre que la línia d'APUs Bristol Ridge va sortir al mercat al setembre de 2016 i els seus acceleradors estan basats amb cores Excavator x86, dos o quatre depenent del model, i utilitzen el socket AM4.

### Servidors

El roadmap d'AMD de 2015 per a servidors mostra la línia de CPUs i APUs Toronto. Les CPUs es tracten de processadors quad-core basats amb arquitectura Excavator, igual que els APUs, diferenciant-se amb l'àmbit d'ús, sent els clusters de serveis per a webs i empreses l'àmbit de les primeres i els clusters de computació i media l'àmbit dels acceleradors.

### Mòbil

Es troben dues línies d'APUs, les ja mencionades Carrizo i Bristol Ridge. La línia Carrizo aquest cop es tracta d'acceleradors, llançades al mercat per AMD durant el 2015. Utilitza cores Excavator, entre 2 i 4 depenent del model, i utilitzen el socket FP4.
L'altra línia d'acceleradors és la Bristol Ridge, va sortir al mercat al juny de 2016. Conté 4 cores Excavator x86 i també utilitza el socket FP4.

### Ultra-mòbil

Només es troba una línia a aquest àmbit, i és la Stoney Ridge, que conté dos cores Excavator x86.

### Embedded

Per a entorns embedded que utilitzin cores Excavator, es troben bàsicament dues línies de SoCs, com són la Brown Falcon i la Prairie Falcon. La primera va sortir al mercat al febrer de 2016, i integra dos cores Excavator, igual que la segona, diferenciant-se segons el seu àmbit de mercat que pretenen ocupar.

## Vegeu també

* AMD Zen
* AMD K12

## Referències

* ↑ Reynolds, Sam. «New confirmed details on AMD's 2014 APU lineup, Kaveri delayed». Vr-zone.com, 31-10-2013. Arxivat de l'original el de gener 25, 2014. [Consulta: 24 novembre 2013].
* ↑ «AMD updates product roadmap for 2014 and 2015». Digitimes.com, 26-08-2013. [Consulta: 24 novembre 2013].
* 1 2 Alcorn, Paul. «AMD Details Bristol Ridge And Stony Ridge A-Series APUs At Computex 2016». Tomshardware.com, 31-05-2016. [Consulta: 12 octubre 2016].
* ↑ http://www.amd.com/en-us/products/embedded/processors/g-series
* ↑ http://www.amd.com/en-us/products/embedded/processors/r-series
* 1 2 Mujtaba, Hassan. «AMD Opteron Roadmap Reveals Next Generation Toronto and Carrizo APU Details». WCCF Tech, 26-12-2013. [Consulta: 15 gener 2015].
* ↑ Moammer, Khalid. «AMD's Next Gen x86 High Performance Core is Zen». WCCF Tech, 09-09-2014. [Consulta: 15 gener 2015].
* ↑ Mujtaba, Hassan. «AMD Announces 2014-2016 Roadmap – 20nm Project SkyBridge and K12 64-bit ARM Cores For 2016». WCCF Tech, 05-05-2014. [Consulta: 15 gener 2015].
* ↑ Hruska, Joel. «AMD leak confirms that Excavator APU will be 28nm, and that some production is moving back to GlobalFoundries». Extremetech.com, 20-02-2014. [Consulta: 10 octubre 2016].
* ↑ Mujtaba, Hassan. «AMD's 6th Generation Carrizo APUs Officially Launched and Detailed – Up to 15% IPC, 3rd Gen GCN Cores, DirectX 12 and HSA 1.0 Support». Wccftech.com, 01-06-2015. [Consulta: 10 octubre 2016].
* ↑ «A 28nm x86 APU optimized for power and area efficiency».
* ↑ Cutress, Ian. «[http://www.anandtech.com/show/10436/amd-carrizo-tested-generational- deep-dive-athlon-x4-845/25 AMD Carrizo Part 2: A Generational Deep Dive into the Athlon X4 845 at $70]». Anandtech.com, 14-07-2016. [Consulta: 10 octubre 2016].
* ↑ http://www.amd.com/Documents/I-Family-Product-Brief.pdf
* ↑ http://www.amd.com/Documents/J-Family-Product-Brief.pdf